
Tarka, élő virágszirmok keringenek a napfényes réten. Különös lények 
ezek a színes szárnyú rovarok. Testük középső részében, a torban levő 
parányi izmaik viszonylag nagy felületű szárnylapokat mozgatnak, melyek 
gyors repülésre, irányváltoztatásra teszik képessé őket. Jól ismert jelenség a 
lepkék rendkívüli szaglása és tájékozódása is. A hímek a nőstényt több száz 
méter távolságból is megtalálják, és a tápnövényt, amin majd az utódaik 
felnövekednek, csalhatatlan biztonsággal megismerik. 

A nagy gonddal lerakott petékből kikelő utódnemzedék, a hernyó, 
egyáltalán nem hasonlít a szülőkhöz. Egyetlen gondja az evés. Szüksége is van a 
tápanyaggyűjtésre, hiszen nagy átalakulás előtt áll: bábbá vedlik, amelyben 
majd kialakul a lepke teste. 

A kibúvó lepke szárnyai az erekbe nyomuló levegőtől terülnek szét és 
merevednek meg. A színes pikkelyekkel fedett szárnyak alul, a fonákjukon 
sokszor más, esetleg élénkebb színűek. Gyakran a faj hímje és nősténye is 
különböző, sőt egyes fajok még nemzedékenként is eltérőek. 

Gazdasági jelentőségük általában csak a hernyóknak van, a leg- több lepke 
kifejlett állapotban vagy nem táplálkozik, vagy hosszúra nyúlt 
pödörnyelvével csak nedveket szívogat. A virágról virágra libbenő 
lepkék nagy hasznot hajtanak a beporzással. A vegyszeres rovarirtás 
pusztítása következtében ma már nem sok faj gyakori, és csak néhány éjjeli 
lepke hernyója okoz nagyobb kárt. A bunkós csápú nappali lepkék pedig 
egyes fehér lepkék kivételével (káposztalepke) védelmet érdemelnek. Ne 
irtsuk tehát őket! 

Könyvünkben gyakran együtt láthatjuk a hím és nőstény példányt, ha 
egymástól nemcsak méretben, hanem színezetben vagy alakjukban is 
különböznek. A lepkék méreteit cm-ben, a parányi molylepkékét mm-ben 
közöljük. 


1. Fűzfarontó lepke (Cossus cossus). 6-9 cm. Májustól szeptemberig, éjjel repül, 
nappal a fák törzsén ül. Nyugalomban szárnyai tetőfedélszerűen testére simulnak. A 
farontó lepkékre jellemzően teste vaskos, hosszú, szárnya keskeny. Nagy 
hernyója fűz-, nyár- és egyes gyümölcsfák belsejében erős rágóival hosszú járatokat 
f úr, és azokban két évig él. Bábja a potrohán levő tüskék segítségével kikelés előtt a 
fából kitolul. A fiatal fák belsejének kirágásával azok pusztulását okozza. 
Veszedelmes kártevő. 


2. Kis gyökérrágólepke (Triodia silvina). 3-4,5 cm. Júliustól szeptemberig, 
alkonyatkor és éjjel repül. Repülése ingázó. Az ősi gyökérrágólepkékhez 
tartozik, amelyek más lepkékkel nincsenek közeli rokonságban. Csápja igen rövid. 
A szárnyízesülések egymástól távol vannak. Hernyója szürkés, feje vöröses. Két 
évig fejlődik a sóskafélék gyökerében. 


3. Darázslepke (Aegeria apiformis). 3-4,5 cm. Májustól júliusig, nappal repül, 
száraz, napos helyeken a virágok körül lebeg. Az üvegszárnyú lepkék, más néven 
szitkárok, legnagyobb termetű faja. Ezekre jellemző, hogy átlátszó szárnyaikon 
kevés a pikkely, ezért a darazsakhoz, méhekhez hasonlóak. Csontszínű hernyója 
nyárfában, fűzfában vagy e fák gyökerében rágott járatokban él. A fiatal fák 
pusztulását okozhatja. Bábja a kikelés előtt a fából kitolul. 


4. Almafarontó lepke (Zeuzera pyrina). 4,5-7 cm. Június— júliusban, éjjel repül. 
Teste feltűnően hosszú. Sárga hernyója két évig él a kőris-, alma- és körtefában 
rágott járataiban. A fiatal fák belsejének kirágása miatt a gyümölcsösök kártevője. A 
farontó lepkék családjába tartozik, ezek az apró molylepkék rokonai. 


I. tábla 


1. Ördögszem-csüngőlepke (Zygaena scabiosae). 2,7-3,5 cm. Június- 
júliusban, száraz, napos réteken a virágok nektárját szívogatja. Az összes 
csüngőlepkére jellemző, hogy nappal repülnek, röptük nehézkes, mozgásuk 
lassú. Testük vaskos, lágy. Színük fémfényű, zölden vagy kékesen fénylő, és 
vérvörös pettyek tarkítják. Csápjuk fűrészes, a végén duzzadt. Pödörnyelvük 
fejlett. Érintésre kellemetlen ízű, sárga nedvet bocsátanak ki. Hernyóik 
vaskosak, középen vastagabbak. A gyepszint apró növényein, főleg 
lóhereféléken élnek, és a növények alatt telelnek át. Sűrű szövésű, szívós 
gubóban alakulnak bábbá. 


2. Közönséges csüngőlepke (Zygaena achilleae). 2,5-3,5 cm. Júniustól 
augusztusig, meszes talajú hegyvidéki réteken repül. Hernyója zöldessárga, 
fekete pontsorokkal díszített. 


3. Bíborszínű csüngőlepke (Zygaena purpuralis). 2,8-3,5 cm. Májustól 
augusztusig, napfényes réteken repül. Hernyója sárgás, egy sor fekete pont 
díszíti. 


4. Fehérgyűrűs csüngőlepke (Zygaena carniolica). 2,5-3 cm. Júniustól 
augusztusig, napos réteken, meleg, száraz lejtőkön található. Hernyója 
halványzöld. 


5. Acélszínű csüngőlepke (Zygaena filipendulae). 3.,5-4 cm. Júniustól 
augusztus közepéig, mezei virágok körül repül. Hernyója aranysárga, felül két, 
oldalt egy-egy sor fekete foltocska díszíti. 


6. Vérpettyes csüngőlepke (Zygaena angelicae). 3-3,6 cm. Júniustól 
augusztusig repül. Hernyója sárgászöld. A csüngőlepkék testében levő keserű 
méreganyag miatt a madarak nem fogyasztják őket. 


tábla 


II. 


1. Ruhamoly (Tineola bisselliellaj. 8-16 mm (milliméter!. Az apró molylepkék 
legismertebb képviselője. Nappal is repül. Hernyója veszélyes kártevő, gyapjúból 
készült ruhaneműben, szőr vagy tollak között, két végén nyitott, fonott lakócsőben él, 
és rágásával azokat pusztítja. A lepke már nem táplálkozik. 


2. Szűcsmoly (Tinea pellionella). 10-16 mm. Hernyója szőrmében, gyapjúban, toll 
között, kárpitosanyagokban él és okoz károkat. 


3. Raktári gabonamoly (Nemapogon granellus). 10-16 mm. Nappal is repül. 
Hernyója fehér , kukac", amely a tárolt gabonában, aszalt gyümölcsben él. Maga 
körül szövedéket készít. Magtárakban káros, mert a gabona az ürülékétől és 
szövedékétől szennyeződik és befülled. 


4. Lisztmoly (Anagasta kuehniella). 18-28 mm. Az éjjel repülő karcsúmolyokhoz 
tartozik. Hernyója a lisztben, száraztésztafélékben vagy egyéb élelmiszerekben él, 
és azt szövedékével tönkreteszi. Főleg raktári kártevő. Éléskamrákban is gyakori. 
Falrepedésekben, zugokban apró, szőtt gubóban bábozódik. Rokonai, a 
viaszmolyok a méhkaptárak kártevői. 


5. Akácmoly (Etiella zinckenella). 24-28 mm. Éjjel repül. Vöröses színű hernyója, az 
akác, a borsó és egyéb hüvelyesek termésében élő , kukac"? a magvakat rágja. A 
borsótermesztésben jelentős kártevő. 


6. Aszalványmoly (Plodia interpunctella). 12-19 mm. Sötétben repül. Hernyója az 
éléskamrákban, raktárakban, élelmiszerekben és aszalt gyümölcsben elterjedt 
kártevő. Még a műanyagot is át- rágja. Hasonló hozzá a készletmoly (Ephestia 
elutella). 


1. Mezei gabonamoly (Sitotroga cerealella). 13-20 milliméter. Éjjel 
repül. A sarlósajkú molyokhoz tartozik. Hernyója gabona- szemekben, főleg a 
kukoricában fejlődik. Jelentős mezőgazdasági kártevő. 


2. Barackmoly (Anarsia lineatella). 10-15 mm. Az éjjel repülő sarlósajkú 
molyok egyike. Hernyója az őszibarackban és egyéb gyümölcsökben élő 
, kukac". Az utóbbi években elterjedt kártevő. 


3. Pókhálós szilvamoly (Hyponomeuta padellus). 18-22 mm. Éjjel repül 
Hernyója szőtt fonadékban, a , hernyófészekben", a pókhálós molyokra 
jellemző módon társasan él a szilva- és más gyümölcsfák levelei között, és abban 
telel át. 


4. Kukoricamoly (Ostrinia nubilalis). 24-36 mm. Éjjel és nappal is repül. 
A hím és a nőstény eltérő. Hernyója a kukorica, cirok, kender és komló 
szárában él. A kukoricatermesztésben fontos kártevő, mert a hernyós növény 
szára könnyen eltörik. 


5. Almamoly (Laspeyresia pomonella). 14-22 mm. Az alkonyatkor repülő 
sodrómolyokhoz tartozik. Vöröses színű hernyója az almában, körtében és 
dióban él, annak ,kukacosságát" okozva fontos kártevő. Fonalon 
leereszkedve, a földben vagy a fakéreg repedéseiben bábozódik és telel át. 
Hasonló lepke a szilvamoly (L. funebrana). 


6. Szőlőilonca (Sparganothis pilleriana). 20-25 mm. Alkonyatkor repül. 
Hosszú ajaktapogatói vannak. Hernyója nemcsak a szőlő leveleit sodorja össze, 
hanem a fürtöket és a rügyeket is rágja. Hátrafelé is fürgén mozog. A tőke 
kérge alatt bábozódik. Hasonló jelentőségű a tölgyfákon kárt tevő, zöld színű 
tölgyilonca (Tortrix viridana). 

RK age IV. tábla 


1. Piroscsíkos csipkésaraszoló (Calothysanis amataria). 2,5-3 cm. Áprilistól 
októberig, éjjel repül. Az araszolók családjára jellemzően teste kicsiny, 
szárnyai szélesek. Csápja finoman pillás. Hernyója az araszolólepkékre 
jellemzően, araszolva mozog. Nedves réteken a labodán, sóskalóromon és 
egyéb lágyszárú növényeken él. A földbe húzódva alakul bábbá. 


2. Díszes fehéraraszoló (Scopula ornata). 2-2,5 cm. Májustól augusztusig, 
éjjel repül. Csápja pillás. Hernyója szürke, sötét hosszanti vonalakkal. A 
kakukkfűn él, laza szövedékben alakul bábbá. Szárnyát nyugalmi helyzetben 
széttárva tartja. 


3. Pettyes sávosaraszoló (Scopula marginepunctata). 2-2,5 cm. Májustól 
októberig, éjjel repül. Hernyója halványbarnás, sötétebb vonallal és 
pontsorral. A varjúhájon és egyéb apró növényeken él. 


4. Párducfoltos araszoló (Pseudopanthera macularia). 2.4-2,8 cm. Májustól 
augusztusig, erdei réteken, nappal repül. Hernyója zöld, egy sötét és több 
fehéres vonallal. Az árvacsalánon él. 


5. Kis téliaraszoló (Operophthera brumata). 2,5-3 cm. A hím októbertől 
decemberig, este repül. A nőstény vastag testű, csökevényes szárnyakkal. 
Petéit a fakéregre ragasztja, ahol azok áttelelnek. Sárgászöld hernyója nemcsak 
erdei lombos fákon, hanem gyümölcsfákon is él. Olykor tömegesen 
elszaporodik, és a fák leveleit teljesen lerágja. Fonalon leereszkedve, a 
földben kis gubóban bábozódik. Jelentős kártevő. 


6. Közönséges tarkaaraszoló (Xanthorrhoe fluctuata). 2-2,5 cm. Áprilistól 
szeptemberig, nappal is repül. Hernyója barna, sötétebb rajzolattal. 
Keresztes virágú növényeken él. Sok más apró araszolólepke-fajjal együtt 
esténként, a lámpák körül gyakori. 

V. tábla 


1. Nagy téliaraszoló (Erannis defoliaria). 3-4,5 cm. A hím szeptembertől 
decemberig, este repül. A nőstény szárnyatlan. Petéit csomósan a lombos fák 
rügyeire helyezi, ahol azok áttelelnek. Hernyója nemcsak a gyümölcsfákon 
jelentős kártevő, hanem a tölgyön, bükkön, nyírfán is él. Az összes araszolólepke 
hernyójára jellemző, hogy araszolva jár, mert a teste közepén levő tolólábai 
hiányoznak. Fonalon a földre ereszkedve, földgubóban alakul bábbá. 


2. Köszméte-araszoló (Abraxas  grossulariata). 3,5-4,5 cm. Júniustól 
augusztusig, nappal is repül. Bokros helyeken, kertekben látható. Az 
araszolókra jellemzően teste karcsú, lábai hosszúak, szárnyai nagyok, 
törékenyek, nyugalomban az aljzatra simulnak. Csápja pillás. Hernyója a ribizkén, 
kökényen, szilván él, gyakran ágszerűen megmerevedik. Laza szövedékben telel 
át, és tavasszal alakul bábbá. A lepke rossz ízű, a madarak nem fogyasztják. 


3. Rácsos rétiaraszoló (Chiasma clathrata). 2-2,5 cm. Áprilistól augusztusig, 
nappal repül. A nőstény csápja fonalas, a hímé pillás. Hernyója kékeszöld, a hátán 
három sötét, az oldalán egy fehér sávval. A lucernán és a lóherén él, bábja ott 
telel át. A , pepita- lepke" a lucernásban okoz károkat. 


4-5. Fenyőaraszoló (Bupalus piniarius). 3-4 cm. Májustól júliusig, fenyőfák 
körül, napfényes időben repül. A hím csápja tollas, a nőstényé fonalas. A hím 
a nősténytől színben és alakban is eltér; a 4. ábra a hímet, az 5. a nőstényt 
mutatja. Hernyója zöld, három fehér vonallal és sárga sávval. Fenyőfákon él, és 
éjjel jár táplálék után. Fonalon leereszkedve a földben bábozódik, ahol a báb 
áttelel. Az araszolólepkékhez igen sok faj tartozik, testük karcsú, a nappali 
lepkékhez hasonlóak, de csápjuk vége nem bunkós. Közülük számos faj igen 
ritka, szigorúan védett! 

VI. tábla 


1. Vetési bagolylepke (Scotia segetum). 3,5-5 cm. Májustól szeptemberig, éjjel 
repül, nappal csak akkor, ha felriasztják. Teste zömök. Elülső szárnyán a 
bagolylepkékre jellemző rajzolat van. Szárnyai nyugalmi helyzetben 
tetőszerűen a testhez simulnak. Hosszú pödörnyelvével szívesen szívogatja 
az édes nedveket. Csápja pillás. Petéit a levelek fonákjára helyezi. Csupasz 
hernyója, melyet , mocskospajor"-nak is neveznek, éjjel táplálkozik; különféle 
lágyszárú növények levelét és gyökerét rágja. Gyakran a növények belsejében 
rág járatot. Elszaporodva a  gabonán, répán, burgonyán,  kukoricán, 
káposztaféléken stb. nagy károkat okoz. Mint minden bagolylepke, a 
talajban telel át, és bábállapotát is a talajban tölti. 


2. Felkiáltójeles bagolylepke (Scotia exclamationis). 3,5-5 cm. Májustól 
szeptemberig, éjjel repül. Elülső szárnyán felkiáltójelszerű rajzolat látható. 
Hernyója különféle lágyszárú növényeken él, a kerti veteményeket és a 
gabonát károsítja. Éjjel jár tápláléka után. Több más, hasonló bagolylepkefaj 
van, amely haszonnövényeink többé-kevésbé jelentős kártevője. Ezek általában 
szürkésbarna színűek. 


3. C-betűs fűbagoly (Amathes c-nigrum). 3,5-4,5 cm. Májustól októberig, 
éjjel repül. Elülső szárnyán C betűre emlékeztető rajzolat látható. Hernyója 
szürke, ferde fekete foltokkal, oldalán sárgás sávval. Különféle apró, 
lágyszárú növényeken él, de a lucernát, szőlőt is károsítja. Éppúgy, mint a 
vetési bagolylepke és még néhány rokon faj, a melegebb égövből évente - 
olykor nagy tömegben - északabbra vándorol. 


4. Nagy sárgafűbagoly (Triphaena pronuba). 5-6 cm. Júniustól augusztusig, 
éjjel repül. Szárnyát nyugalmi helyzetben vízszintesen tartja. Hernyója apró 
növényeken él. 

VII. tábla 


1. Fenyőbagoly (Panolis flammea). 3-3,5 cm. Márciustól májusig, alkonyatkor 
repül, a fenyőfák koronája körül. Tora gyapjas, a hím csápja pillás. Petéit a 
fenyőtükre rakja. Hernyója zöld, fehér csíkos, araszolva mozog. Igen falánk, 
elszaporodva kopaszra rágja a fenyőfákat. Főleg az erdeifenyő kártevője. 
Fenyőtűtörmelékkel, ürülékkel készített gubóban, a talajban bábozódik. 


2. Salátabagoly (Mamestra oleracea). 3,5-4 cm. Áprilistól szeptemberig, éjjel 
repül. Tora szőrös, kissé púpos. Hernyója a salátát, káposztaféléket pusztítja. A 
többi bagolylepkéhez hasonlóan a talajban alakul bábbá. A kertben kártevő. 
Más bagolylepkék hernyói egyéb növényeken, például borsón, fűzfán 
okoznak kárt. 


3. Káposztabagoly (Mamestra brassicae). 3,5-4 cm. Májustól szeptemberig, éjjel 
repül. Tora szőrös, a szőrzet csomókba rendeződik. Szárnyát nyugalmi helyzetben 
tetőszerűen a testre simítva tartja. Csápja fogazott. Olajbarnás hernyója is éjjel 
jár táplálék után, lágyszárú növényeken, főleg a káposztaféléken, répán 
kártevő. A talajba húzódva alakul bábbá, és ott telel át. 


4.  Vadgesztenyebagoly (Apatele aceris). 4-4,5 cm. Áprilistól 
augusztusig, éjjel repül. A szövőlepkékhez kissé hasonló, zömök testű, 
keskeny szárnyú faj. Hernyóját élénk színű szőrpamatok díszítik, érintésre 
összegöngyölödik. A vadgesztenyefán él, és a földre lemászva, a talajban 
alakul bábbá. Egyes bagolylepkéken megfigyelték, hogy hallanak is, a hangok 
felfogására a test valamely részén külön szervük van. A kártékony 
bagolylepkéket éjjelre kihelyezett édes nedvekkel vagy fénycsapdával 
fogják össze. 

VIII. tábla 


1. Zsírosbagoly (Amphipyra pyramidea). 4,5-5,5 cm. Júniustól augusztusig, 
éjjel repül. Szárnyait nyugalmi helyzetben egymásra fekteti, elülső szárnya 
keskeny. Csápja hosszú, a hímé pillás. Zöld hernyója különféle lombos 
fákon él. A többi bagolylepkéhez hasonlóan a talajban bábozódik. 


2. Sárgás lombbagoly (Cosmia trapezina). 2,5-4 cm. Júniustól szeptemberig, 
erdőben, bokros helyeken, a fák körül, éjjel repül. Szárnyai nyugalomban a 
testhez simulnak. A hím csápja pillás. Zöld hernyója a fák lombján, főleg a 
tölgyfán, fűzfán, nyárfán, hársfán él. Különös tulajdonsága, hogy más 
hernyókat megöl és elfogyaszt. 


3. Őszi kékesbagoly (Diloba caeruleocephala). 4 cm. Szeptemberben és 
októberben, éjjel repül. A szövőlepkékhez hasonlít. Tora gyapjas, búbos, 
szárnya széle hullámos. Hernyója szőrös, szemölcsös. A táblán a lepke fölött 
látható. Kertekben, gyümölcsösökben, főleg az almán, mandulán, valamint 
a kökényen gyakori volt, a vegyszeres rovarirtás következtében azonban 
megritkult. 


4. Zöldes csipkésbagoly (Trigonophora meticulosa). 4,5-5 cm. Áprilistól 
októberig, nyílt helyeken, éjjel repül. Szárnya nyugalmi állapotban a testhez 
simul. Hernyója lágyszárú növényeken, főleg a csalánon és az árvacsalánon 
él. A bagolylepkék családjába nagyon sok faj tartozik. Legtöbbjük azonban a 
hernyók falánksága ellenére sem kártevő, mert gazdaságilag közömbös 
növényeken élnek. A bagolylepkék hernyói az énekesmadarak értékes táplá- 
lékául szolgálnak, ezért a vegyszeres gyomirtás hasznos madaraink számát is 
ijesztően csökkenti. 

IX. tábla 


1. Kék övesbagoly (Catocala fraxini). 8-10 cm, feltűnően nagy termetű. 
Júliustól októberig, éjjel repül. Teste vastag. Tora szőrös, de nem búbos, 
szárnyai szélesek, nagyok. Csápja vékony, a hímé hosszú, pillás. Kékesszürke 
hernyójának haslábai hiányosak. Lombosfákon, főleg a nyár-, juhar-, szil- és 
kőrisfán él. A földben bábozódik. 


2.  Tölgyfa-övesbagoly  (Astiotes sponsa). 6-6,5 cm. Júniustól 
szeptemberig,  tölgyerdőben, éjjel repül. Hasonlít a többi vörös 
övesbagolyhoz, de színezete sötétebb és élénkebb, hátulsó szárnyán a 
középen futó, fekete sáv zegzugos. A vörös övesbaglyokra jellemzően hátulsó 
szárnyának fonákja fehér-fekete színű, keresztben sávos mintát mutat. 
Nyugalmi helyzetben az elülső szárny fedi a hátulsót, így a fatörzsön ülő 
lepke észrevétlenül beolvad környezetébe. 


3. Vörös övesbagoly (Catocala nupta). 7-7,5 cm. Júliustól októberig, éjjel 
repül. Élénk mozgású, ha felzavarják, nappal is repked, és így gyakran 
lakásokba is behúzódik. (Ezért nevezik folyosólepkének.) Tora szőrös. 
Szárnyai nagyok, nyugalomban tetőszerűen a testhez simulnak. Csapja hosszú, 
a hímé pillás. Hernyója szürke, sötétebb pontokkal és barnás foltokkal. 
Meglapulva, színe beolvad a fakéreg színébe. Különféle lombosfákon, főleg 
fűzfán és nyárfán él. A talajban telel át, és ott alakul bábbá. Nálunk igen 
gyakori a hozzá hasonló piros övesbagoly (Catocala elocata) is. Az öves- 
baglyok színe szép példája a mimikri jelenségének, mert az ágacskákhoz 
hasonló hernyót és a fatörzsön pihenő lepkét alig lehet észrevenni. A 
hirtelen szétnyitott szárnyak tarka rajzolata pedig a faj ellenségeit riasztja el. 
Az itt felsorolt fajokon kívül sok ritka bagolylepke van, amelyek közül számos 
faj védett. Elpusztításuk 500-10 000 Ft pénzbüntetést vonhat maga után. 

1. Aranybagoly (Plusia chrysitis). 3-4 cm. Májustól szeptemberig, éjjel repül. 
A tor szőrzete búbos, potrohán is szőrpamatok vannak. Elülső szárnyának 
fényes foltjai feltűnőek. Hernyója kissé araszolva mozog, és főleg a 
csalánon, árvacsalánon él. A talajban fonadékban alakul bábbá. Más feltünő 
bagolylepkefajok szárnyát is díszíti aranyfényű folt, de azok nem gyakoriak. 


2. Nappalibagoly (Ectypa glyphica). 2,5-3 cm. Áprilistól szeptemberig, 
nappal is repül. Elülső szárnya feltűnően széles. Csápja hosszú, vékony, a hímé 
pillás. Hernyója sárgás, barna csíkos; lágyszárú növényeken, főleg a lóherén 
és a lucernán él. A talajban telel át. Néhány más fajjal együtt lucernakártevő. 


3. Gammabagoly (Autographa gamma). 3,5-4 cm.  Áprilistól 
szeptemberig, nemcsak éjjel, hanem nappal is, cikázva repül. A virágokon 
pödörnyelvével nektárt szívogat. Este gyakran a lámpa körül kereng. Feltűnő 
ismertetőjele az elülső szárnyán levő, görög gamma betűhöz hasonló rajzolat. 
Hernyója sárgászöld, fehér oldalvonalkákkal és sárgás hosszanti sávval 
tarkítva. . Araszolva mozog. Különféle lágyszárú növényeken, 
gyomnövényeken él, de kárt tesz a takarmányrépában, cukorrépában, 
dohányban, lucernában, kerti veteményekben és gabonában is. Jellegzetes 
vándorlepke, egyes években nagy tömegben érkezik délről, és hernyója 
ilyenkor jelentős pusztítást végez. Ezért ez a faj nem védett. 


4. Vörös csipkésbagoly (Scoliopteryx libatrix). 3,5-4 cm. Júniustól októberig, 
éjjel repül. Barlangokba, pincékbe behúzódva a lepke át is telel. Elülső 
szárnyának széle jellegzetesen karéjos. A hím csápja fésűs, a nőstényé fogas. 
Hernyója a fűzfán és a nyárfán él. Kártétele nem jelentős. 


1-2. Búcsújáró lepke (Thaumatopoea processionea). 3-4,5 cm. Júliustól 
szeptemberig, tölgyfák körül, este repül. Teste zömök, gyapjas, szőrös. Csápja 
fésűs, nincs pödörnyelve. Lerakott petéit potrohának szőrpamacsával burkolja be. 
Hernyói társasan élnek, nappal a szövedékükben pihennek, és csak este 
vándorolnak csapatosan. Szőrzetük csalánszőrei a bőrön gyulladást 
okoznak, a legelő állatokra veszélyesek. A hernyók kizárólag tölgyfán élnek, 
száraz időjárás esetén elszaporodva igen károsak lehetnek, mivel a fákat 
kopaszra rágják. Sem a bagolylepkéknek, sem a medvelepkéknek nem rokona, 
külön családba tartozik. 


3. Amerikai fehér medvelepke (Hyphantria cunea). 3-4 cm. Márciustól 
szeptemberig, éjjel repül. Tévesen nevezik amerikai szövőlepkének, mert a 
medvelepkék családjába tartozik. A hím csápja fésűs. Pödörnyelve fejlett. 
Szőrös hernyói fiatal korukban társasan élnek, nappal szövedékben pihennek. 
Válogatás nélkül, különféle lombosfákon, gyümölcsfákon és lágyszárú 
növényeken él, és a gazdasági növényeken nagy mennyiségben elszaporodva 
jelentős károkat okoz. Nálunk csak 1940 óta terjedt el. 


4. Füstös medvelepke (Phragmatobia fuliginosa). 3-4 cm. Áprilistól 
szeptemberig, éjjel repül. A medvelepkékre jellemzően teste sűrün szőrös. A 
hím csápja fésüs. Fahéjbarna hernyója kisebb lágyszárú növényeken él. A 
medvelepkék hernyóit sűrű, hosszú szőrök borítják, többnyire a talajba 
húzódva, báb állapotban telelnek át. 


5. Sárgás medvelepke (Spilosoma lubricipedum). 3-4 cm. Májustól 
augusztusig, éjjel repül. Színe változó, a hím többnyire sárgás, a nőstény 
fehér. A hím csápja fésűs, a nőstényé fonalas. Hernyója barna, oldalán fehér 
csíkkal. Apró, lágyszárú növényeken él. 

XII. tábla 


,€a 


1. Csíkos medvelepke (Panaxia guadripunctaria). 4,5-5,5 cm.  Július- 
augusztusban, száraz hegyi erdőkben, erdőszéleken, napos helyeken a virágokon 
ül. Nappal is repül. Hernyója a medvelepkékre jellemzően dúsan szőrös, 
barna-tarka; málnán, szedren, mogyorón, szarvaskerepen, füzikén és egyéb 
növényeken él. 


2. Közönséges medvelepke (Arctia caja). 6-7,5 cm. Májusfái szeptemberig, éjjel 
repül, nappal a növények levelén ül. A medvelepkékre jellemző módon teste 
vaskos, finoman gyapjas. A hím csápja fésűs, a nősténye fonalas. A hernyót 
sűrű, hosszú szőrök borítják, ezért a népnyelv , papmacská"-nak nevezi. 
Mozgása igen élénk, gyors. Kökényen, rekettyén, szedren és különféle apró 
növényeken él. 


3. Fekete medvelepke (Arctia vilica). 5-6,5 cm. Májustól júliusig, éjjel repül, 
nappal a növények levelén ül. Hernyója fekete. Az árvacsalánon és egyéb 
gyomnövényeken él. Nem gyakori, de feltűnő faj. A medvelepkék között 
vannak ritka, védett fajok, amelyeknek értéke 500-10 000 Ft. 


4. Fehérpettyes álcsüngőlepke (Amata phegea). 3,5-4,5 cm. Június- júliusban nappal 
erdei tisztásokon, kaszálókon, legelőkön talál- ható. A virágokon ülve nektárt 
szívogat. Lassan és egyenesen, rosszul repül. Külseje a csüngőlepkékre 
emlékeztet, de a medvelepkékkel van rokonságban. Teste feltűnően karcsú, 
hosszú, szárnyai kicsinyek. Csápja fonalas. Sötétbarna hernyóján pamatos 
szőrcsomók vannak. Apró, lágyszárú növényeken, útifűn, gyermekláncfűn és 
egyéb gyomnövényeken él. Szőrökkel átszövött hálóban társasan bábozódik. 

XIII. tábla 


1-2. Gyapjaslepke (Lymantria dispar). A hím 3,5-5, a nőstény 5,5-7 cm. 
Júniustól októberig, éjjel repül, de főleg csak a hím példányok. Nappal a 
fatörzsön ül. A két ivar feltűnően különböző. A gyapjas szövőlepkékre 
jellemzően teste zömök, sűrün szőrös, gyapjas, feje kicsi, pödörnyelve 
hiányzik. A hím csápja kétsorosan, a nőstényé egyszerűen fésüs. Szárnyai 
nyugalomban tetőszerűen a testhez simulnak.  Petéit potrohának 
szőrpamatával vonja be. A hernyók éjjel táplálkoznak, nappal szövedékben 
pihennek, és a fakéreg alatt, laza szövedékben bábozódnak. Különböző 
lombos- fákon, főleg a tölgyön olykor igen nagy károkat okoz, egész erdő- 
részeket elpusztíthat. A hernyók és a peték áttelelnek. 


3. Réti gyapjaslepke (Hypogymna morio). 2-2,5 cm. Áprilistól októberig, 
este repül. Csak a hím csápja fésűs. A nőstény csökevényes szárnyú, nem 
repül. Fekete, sárga csíkos, szőrös hernyója füveken és a gabonán is él. A 
kaszálókon takarmánykártevő. A növények gyökerén telel át. 


4. Aranyfarú szövőlepke (Euproctis chrysorrhoea). 3-4 cm. Június- júliusban, este 
repül. Petéit potrohának szőrpamatával vonja be. Hernyója szőrös, barna- 
tarka. Különféle lombosfákon ét, kártétele a gyümölcsfákon sokszor jelentős. 
Nappal szövedékben, , hernyófészekben" tartózkodik, így is telel át, és a 
talajban bábozódik. 


5. Hamvas szövőlepke (Dasychira pudibunda). 5-6 cm. Áprilistól júniusig 
lomberdőkben, éjjel repül. Hernyója zöldes-barnás, szőrpamatokkal díszített. 
Különféle lombosfákon (bükk, juhar, szil, tölgy, fűz, nyír), olykor diófán és 
szilvafán is nagy kárt okoz. Gubószerű szövedékben bábozódik. A 
szövőlepkék kevés kivétellel jelentős kártevők. 

XIV. tábla 


1. Nagy pávaszem (Saturnia pyri). 11-16 cm, a legnagyobb európai lepke. 
Márciustól júniusig, éjjel repül. Kertekben, házak körül gyakori. Az éjjeli 
pávaszemek családjára jellemzően teste zömök, sürűn gyapjas, feje kicsi. Csápja 
kétoldalúan fésűs. Pödömyelve nincsen. Hernyója csupasz, de kiálló, tüskés, kék 
szemölcsei van- nak, amelyek mérges folyadékot tartalmaznak. Gyümölcsfákon, 
főleg a körtén, szilván, dión, mandulán él. Körte alakú gubót sző, és abban 
alakul áttelelő bábbá. 


2. Közepes pávaszem (Eudia spini). 6-10 cm. Márciustól májusig, éjjel repül. Teste 
finoman gyapjas. A hím csápja kétszeresen fésűs. Hernyója fekete, kiálló, sárga, 
tüskés szemölcsökkel. Társasan él a kökényen. Körte alakú gubóban 
bábozódik, és így telel át. Ez a faj ritka, ezért védett. 


3. Kis pávaszem (Eudia pavonia). A hím 5,5-7,5 cm, a nőstény 6-10 cm. 
Április-májusban, éjjel repül. A hím és a nőstény színében is eltérő. 
Tulajdonságaiban megegyezik a közepes pávaszemmel. Hernyója zöld, fekete 
sávokkal, vörös szemölcsökkel; különféle növényeken, kökényen, málnán, 
szedren, szilván, gyertyánon, fűzön, csarabon stb. él. Sűrűn szőtt, körte alakú, 
áttelelő gubóban alakul bábbá. Az éjjeli pávaszemeknek más világrészeken sok 
nagyméretű rokona él. A küldöldi rokon fajok némelyikének gubója 
legombolyítható, és selyemszerű fonalat ad. Hernyóiknak ugyanis éppúgy, mint a 
gyapjas szövőlepkéknek és a pohókoknak, ajkai között fonómirigyük van; ennek 
váladékából megszilárduló fonállal szőnek maguk köré gubót vagy laza fonadékot. 
Bábállapotban minden lepke hernyója teljes átalakuláson esik át, azaz nemcsak 
külsőleg, hanem belső szervei is — a szív és az idegrend- szer kivételével— teljesen 
átépülnek. 

1. Selyemlepke (Bombyx mori). 3,5-4,5 cm. Kelet-Ázsiában évezredek óta 
tenyésztett lepkefaj, amely önálló családba tartozik. Teste zömök, gyapjas. 
Elülső szárnya jellegzetesen sarlós csúcsú. Csápja kétoldalúan tollas. Hernyója 
csupasz, fehér, feketés vagy gyűrűsen tarka. Az eperfán él. Kemény falú gubót 
sző, amelynek szívós szála legombolyítható, és az emberiségnek 
évezredeken át az értékes selymet szolgáltatja. 


2. Málmaszövő (Macrothylacia rubi). 4-6,5 cm. Áprilistól júliusig a hím 
esténként, borús időben nappal is sebesen repül; a nőstény a fű között ül. A 
pohókfélék családjára jellemző, hogy a nőstény a hímnél nagyobb és 
világosabb színü. Szőrös, barna hernyója a málnán és a szedren él; a földben, 
laza szövedékben telel át. Szőre gyulladást okozhat. A kifejlődött hernyó a 
pohókfélékre jellemző gubót sző maga köré, és ebben alakul bábbá. 


3. Tölgyfaszövő (Lasiocampa guercus). 5-8 cm. Júniustól augusztusig 
található, hímje éjszaka is, nappal is repül. A nőstény nehézkes. Hernyója 
barna, fehér-tarka. Különféle fákon és bokrokon, főleg a tölgyön, nyíren, 
kökényen, vadrózsán, veresgyűrűs somon 

él. 


4. Gyűrűsszövő (Malacosoma neustrium). 2,8-4 cm. Júniustól szeptemberig, 
nemcsak éjjel, hanem nappal is repül. Petéit az ágakra helyezi el gyűrű 
alakban. A peték vagy a laza szövedékben társasan élő hernyók telelnek át. A 
fiatal hernyók a rügyeket és a zsenge leveleket rágják le, és ezzel a 
gyümölcsfákon nagy kárt okoznak. A kertészetben , gyűrüs pohók" néven 
ismerik. 

XVI. tábla 


1. Szilvafapohók (Odonestes pruni). 5-6 cm. Júniusban és júliusban, főleg 
éjjel repül. A pohókfajokra jellemző, hogy a hím és a nőstény eltérő színű és 
méretű. Testük feltűnően vastag, zömök, tömötten szőrös. Fejük kicsi, csápjuk 
fésűs. Pödörnyelvük nincsen, a lepke már nem táplálkozik. Szárnyaik 
nyugalomban tető- szerűen a testhez simulnak, vagy megpihenve csak félig 
csukottak. Hernyóik legfeljebb csak kissé szőrösek, laza szövedékben 
telelnek át. Nehézkes, nagy testű faj. Hátulsó szárnya nyugalomban kilát- szik 
az elülső alól, mert szétnyitva marad. Hernyója kékesszürke, a harmadik 
szelvényén vöröses petty látható. A szilvafán és a kökényen él, nem okoz 
jelentékeny kárt. 


2. Tölgylevélpohók (Gastropacha guercifolia). 7-10 cm. Júniustól augusztusig, 
főleg erdős vidéken található; éjjel, de olykor nappal is repül. Teste igen 
zömök, vaskos. Szárnyai nyugalomban a testhez simulnak, de a szélesebb 
hátulsó szárny kiáll az elülső alól. Hernyója különféle lombosfákon, főleg 
gyümölcsfákon él. Helyenként kisebb károkat okozhat. 


3. Fenyőpohók  (Dendrolimus  pini). 6-8 cm. Júniustól augusztusig 
fenyőerdőkben nappal a fatörzsön ül, és éjjel rajzik. A többi pohókfajtól 
eltérően nappal nem repül. Barna hernyóján a második és harmadik 
szelvény mögött kék folt látható. Az erdeifenyőn olykor tömegesen 
található, más fenyőn csak ritkán. A fán, laza szövedékben bábozódik. 
Egész nyáron fogyasztja a fenyőtűket, a fákat gyakran kopaszra rágja, 
ezért helyenként károkat okoz. 

XVII. tábla 


1. Folyófűszender (Herse convolvuti). 9-12 cm, esetleg még nagyobb is 
lehet. Májustól szeptemberig, este repül. Illatos és hosszú kelyhű virágokon (pl. 
flox, petunia) jelenik meg. Virágról virágra surran, és a szirmok előtt 
lebegve, hosszú pödörnyelvével szívja a nektárt. Vándor faj, sebes 
repüléssel nagy területeket bejár. Nagy, izmos test, keskeny szárny és nagy 
szem jellemzi. Hernyója nagy, csupasz, színe barna, sötétebb ferde sávokkal; a 
mezei szulákon és egyéb kis termetű mezei növényeken él. A földben bábo- 
zódik, bábján a szipóka különálló hüvelyben van. A zúgólepkék, más néven 
szenderek egyik hazai faja sem gyakori, kárt nem okoz, Kíméletet érdemel. 


2. Fagyalszender (Sphinx ligustri). 8-11 cm. Áprilistól szeptemberig, az esti 
órákban repül. Sebes, zúgó repülése a lökhajtásos repülőgépek 
repülésmódjához hasonlítható. Jellegzetes vándor faj, nagy távolságokat 
bejár. A többi zúgólepkéhez hasonlóan igen fejlett a szaglása, a kísérletek 
tanúsága szerint a nőstényt a hímek sok száz méter távolságból is megtalálják. 
Hernyója az orgonán, fagyalon, gyöngyvesszőn és egyéb cserjéken él. A 
földben alakul át áttelelő bábbá. 


3. Halálfejes lepke (Acherontia atropos). 10-13 cm. Áprilistól októberig, 
este repül. Hazájából, Afrikából hatalmas távolságokra eljut, egész Európában 
megjelenhet. Különösen az édes nedveket kedveli, ezért gyakran a 
méhkaptárakba is behatol. Ha megfogjuk, fütyülő, zúgó hangot ad. Hernyója 
zöld színű, sárga és kék ferde csíkokkal; főleg a burgonyán, de más 
növényeken, például a dohányon, maszlagon, ördögcérnán, jázminon, 
olajfán is él. Éjjel jön elő táplálkozni. A földben bábozódik. A 
zúgólepkékre jellemzően a hernyón hátul farokszerű nyúlvány látható, amely 
fontos érzékszerv. Védett faj, még a hernyójának elpusztítása is tilos. Értéke 
1000 Ft. 

XVIII. tábla 


1. Kutyatejszender (Celerio euphorbiae). 5-9 cm. Áprilistól szeptemberig, 
alkonyatkor repül. A zúgólepkék családjának jellegzetes faja, jellemzője az 
izmos, nagy, torpedó alakú test, a nagy szemek, a fejlett pödörnyelv és a 
keskeny szárnyak. A zúgólepkék az esti órákban nagy sebességgel haladva több 
száz kilométert is megtesznek, és a virágok előtt lebegve szívják a nektárt. A 
nagy, csupasz hernyónak tüskeszerű faroknyúlványa van. A kutyatejen él, és 
a földben alakul bábbá. 


2. Nyárfaszender (Laothoe populi). 6-10 cm. Májustól szeptemberig, 
kertekben, erdőkben, este repül. Hernyója olajzöld; nyár- és fűzfákon él. 
Ritka faj. 


3. Kacsafarkú lepke (Macroglossum. stellatarum). 3.,5-4,5 cm. Májustól 
szeptemberig, erdőben, kertben, még a városi erkélyeken is gyakori. A többi 
zúgólepkétől eltérően nem este, hanem nappal, még esőben is repül. Surranó, 
gyors röptével virágról virágra cikázik, és a virágok előtt lebegve szívogat. 
Sebes, zúgó repüléssel nagy távolságokat megtesz. A többi zúgólepkétől 
kisebb termetével és a potroh végén levő jellegzetes szőrpamatával is 
különbözik. Csíkos, zöld hernyója a galajon és a festőbuzéron él. 


4. Esti pávaszem (Smerinthus ocellata). 6-10 cm. Áprilistól szeptemberig, este 
repül. Hernyója zöld, ferde fehér csíkokkal; nyár- fán, fűzfán és olykor 
gyümölcsfákon (főleg az almafán) él. Nyugalomban az elülső szárnyak 
elfedik a hátulsót, így a fatörzsön ülő lepkét alig lehet észrevenni. Nem 
gyakori. A zúgólepkék vagy más néven szenderek közt nincsen jelentős kártevő. 

XIX. tábla 


1. Mályva-busalepke (Charcarodus alceae). 2,5-3,5 cm. Április- májusban, 
majd júliustól szeptemberig, száraz, füves helyeken, napos időben repül. A 
busalepkékre jellemzően feje nagy, csápja bunkós, teste zömök, szárnyai kicsik. 
Hernyója barnás színű, orsó alakú; a mályván és a zilizen, összeszőtt levelek 
között él. 


2. Kis busalepke (Pyrgus malvae). 2-3 cm. Áprilistól augusztusig fordul elő. 
Zöld hernyója a mályván és különféle apró növényeken, például a lándzsás 
útifűn él. 


3-4. Erdei busalepke (Ochlodes venatum). 2,8-3,6 cm. Májustól szeptemberig, 
erdőben, erdőszéleken, meleg, száraz erdei réteken, lomhán repül. (A bal oldali 
kép a hímet, a jobb oldali a nőstényt ábrázolja.) Zöldesszürke hernyója a 
tarackbúza, a selyemperje és egyéb füvek tövén, szövött csőben él. A nappali 
lepkékhez hasonló busalepkék hernyója laza szövedékben alakul áttelelő 
bábbá. 


5-6. Nyírfalepke (Thecla betulae). 3,5-4 cm. Júliustól szeptemberig, 
erdőszéleken, bokros helyen, kertben, többnyire a földibodzán ül, vagy 
napos időben repül. A legkisebb nappali lepkéket magába foglaló 
boglárkalepkék családjába tartozik. Hernyója, amelyet a képen látunk, a 
nyírfán, a kökényen és gyümölcsfákon, főleg a szilvafán él. A magányos, 
apró hernyók nem okoznak észrevehető kárt. Különben sem gyakori. 


7. Kökénylepke (Strymon spini). 2,5-3,5 cm. Májustól júliusig, cserjés 
helyeken szálldos, napos időben. Apró, zöld hernyója a szilvafán, a 
kökényen és a bengeféléken él. 

Az itt következő nappali lepkék, a fehérlepkék kivételével kárt nem 
okoznak, ezért a természetvédelmi rendelkezések értelmében kíméletet 
érdemelnek, illetve védettek. 

XX. tábla 


1. Közönséges tűzlepke (Lycaena phloeas). 2-3 cm. Áprilistól 
októberig, napos helyeken repül. A boglárkalepkék családjára jellemzően 
apró testű, bunkós csápú, fürge mozgású. Hernyója a lóromféléken, 
madársóskán, keserűfűn él. A földben bábozódik. 


2. Kisszemes boglárka (Pseudophilotes baton). 2-2,8 cm. Április- tót 
augusztusig, száraz, napos réteken, virágról virágra repül. Hernyója a 
varjúhájon él, a kövek között bábozódik. Mint valamennyi boglárka 
hernyója, ez is orsó alakú, zöld vagy barna, hátán sötétebb, oldalán világos 
vonalakkal. 


3. Közönséges boglárka (Polyommatus icarus). 2,5-3,6 cm. Áprilistól 
októberig, napos réteken, szántókon, utak mentén, virágról virágra száll, 
vagy a nedves helyeken nagy csapatokba verődve szívogat. Csak a hím 
kék, mert szinte minden kék boglárkafaj nősténye barna. Valamennyi faj 
hernyója réti növényeken, például a rekettyén, tövises  iglicén, 
koronafürtön, szarvaskerepen, lóherén stb. él. Nappal a kövek közé bújik. 


4. Ezüstös boglárka (Plebeius argus). 2-3,2 cm. Száraz, homokos helyeken 
található. Edes mirigyváladéka miatt a hernyót a hangyák látogatják. 


5. Ezüstkék boglárka (Lysandra coridon). 3-4 cm. Napsütötte, száraz 
hegyoldalakon, meszes, köves helyeken repül. 


6. Égszínű boglárka (ILLysandra bellargus). 2,8-3,6 cm. Valamennyi kék 
boglárka életmódja hasonló. Egyik sem kártevő. 


7. Ékes boglárka (Everes argiades). 2-3,2 cm. A hím ibolyáskék színű. 


Az összes boglárkafajt természeti értéknek kell tekinteni. Vannak közöttük 
igen ritka, védett fajok. 

XXI. tábla 


1-2. Hajnalpírlepke (Anthocaris cardamines). 3,5-5 cm. Áprilistól 
júniusig, erdőben, erdei réteken, kertekben, napfényes időben látogatja a 
virágokat. A fehérlepkék családjába tartozik. A hím szárnyán narancsszínű 
folt látható. Hernyója kékeszöld, oldalán fehér vonallal. Keresztes virágú 
növényeken él, gazdasági növényeket nem károsít, védelmet érdemel. A 
bábot a családra jellemzően fonal erősíti övszerűen a növény szárához. 


3.  Kéneslepke (Colias hyale). 4,5-6 cm. Áprilistól, esetleg már márciustól 
októberig, napfényes időben, réteken, megművelt területeken, lucernatáblák 
fölött, a virágokat látogatva sebesen repül. Hernyója a tóhere-, lucerna- és 
bükkönyfajokon él. Nálunk nem fordul elő tömegesen, ezért nem okoz kárt. 
Németül , sárga nyolcas"7-nak is nevezik, a hátulsó szárnyon látszó rajzolata 
miatt. 


4. Mustárlepke (Leptidia sinapis). 3-4 cm, a nőstény nagyobb (4-4,5 
cm), és nincs a szárnyán fekete folt. Áprilistól augusztusig, erdei tisztásokon, 
erdőszélen, kertben, réten lassan szállva repül. Napos helyeken a virágokat 
látogatja. A fehérlepkék családjába tartozó, kis termetű, feltünően cingár 
testű faj. Zöld hernyója pillangós virágú gyomnövényeken, például a 
ledneken és a szarvaskerepen él. Kárt nem okoz. 


5. Sáfránylepke (Colias croceus). 4-5 cm, a nőstény nagyobb. Májustól 
novemberig, napos helyeken a virágokat látogatva, sebesen repül. Hernyója 
zöld, és pillangós virágú növényeken, főleg a lucernán él. A 
kéneslepkével együtt a fehérlepkék családjának sárga fajokat magában 
foglaló nemébe tartozik. 

Mindkét szép, érdekes fajt védelemben kell részesíteni, mert ritkák. 

1-2. Repcelepke (Pieris napi). 4-6 cm. A káposztalepkével és a répalepkével 
megegyezően áprilistól októberig, áttelelve márciusban is, napos időben, 
virágról virágra csapongva repül, vagy a nedves helyeken összeverődve 
szívogat. A fehérlepkékre jellemző módon vízigényes, fénykedvelő faj. 
Olykor tömegesen is előfordul. A fehérlepkék csapja a nappali lepkékre 
jellemzően bunkós végü. 


3-4. Káposztalepke (Pieris brassicae). 5-7 cm. Életmódja az előzőével 
megegyezik. Olykor tömegbe verődve nagy távolságokra vándorol. A 
nőstény szárnyán három petty látható. Az őszi generáció övszerű szállal 
rögzíti magát a növényhez, a báb így telel át. 


5. Répalepke (Pieris rapae). 3,5-5,5 cm. Ezt az általában , kis káposztalepke" 
néven ismert fajt láthatjuk a kertekben. Gyakran nagy csapatokban vándorol. 
Az előző kettővel megegyezően mind- három lepkefaj zöld színű hernyója 
főleg a káposztaféléken és a repcén, répán él. Olykor nagy tömegben lepi el a 
növényeket, és nagy károkat okoz. Közülük a répalepke a legtömegesebb, a 
nagy termetű káposztalepke ma már eléggé megritkult. A védelmet érdemlő 
nappali lepkék közül ez a három faj kivétel. 


6. Galagonyalepke (Aporia crataegi). 5-6,5 cm, de lehet kissé kisebb vagy 
nagyobb is. Májustól júliusig, napos időben, kertben, erdőszélen repül. Barna, 
vörös foltos hernyója a gyümölcsfákon, valamint a galagonyán, kökényen, 
berkenyén, szövött fészkekben él, és abban telel át. Régebben károkat 
okozott a kertekben, a vegyszeres védekezés következtében azonban ma már 
ritka. Bábja feltűnően világossárga színű, feketén pettyes. Dereka körül öv- 
szerű fonal rögzíti az ághoz. 

XXIII. tábla 


1. Citromlepke (Gonopteryx rhamni). 5-6,5 cm. Az áttelelt példányok miatt 
már februártól októberig előfordul. Napos helyeken, főleg erdőszéleken, 
réteken, a virágokat látogatva, csapongva repül. Nedves helyeken 
csapatosan szívogat. A fehérlepkékhez tartozik, bár szárnyalkata és színe kissé 
eltérő, a hím élénksárga. Hernyója zöld, középen kissé megvastagodott, 
oldalán fehér csíkkal. A kutyabengén és a varjútövisen él. Védelmet érdemel, 
mert nem kártevő. 


2. Fecskefarkú lepke (Papitio machaon). 6-8 cm, kivételesen még nagyobb is 
lehet. Áprilistól szeptemberig napos, nyílt helyeken, virágról virágra repül, 
vagy nyirkos helyeken csapatosan össze- verődve, a nedvességet szívogatja. 
A sajátos alakú pillangók családjába tartozik, amelyek főleg a trópusokon 
élnek. A családra a hátulsó szárny farokszerű nyúlványa jellemző. Zöld, 
fekete és vörös-tarka hernyójának tarkóján kitolható, húsos szerv látható, 
amely védekezésül bűzös váladékot termel. Különféle ernyős virágú 
növényeken, főleg a kapron, a vadsárgarépán, köményen él. A báb telel át. 
Annyira megritkult, hogy feltétlen védelemben kell részesíteni. Itt említjük 
meg, hogy az iskolai rovargyűjtésnek éppen a természeti kincsnek tekintendő, 
nem káros, szép nappali lepkék estek áldozatul. 


3. Kardoslepke (Iphiclides podalirius). 6-9 cm. Áprilistól augusztusig, napos 
helyeken, csapongva repül, és a virágokat látogatja, vagy a nyirkos helyeken a 
nedvességet szívogatja. A pillangók családjának jellegzetes faja. Hernyója egyes 
gyümölcsfákon, például mandulán, szilván és kökényen él. A vegyszeres 
rovarirtás következtében ma már Európa-szerte ritka, ezért nemzetközi 
természetvédelmi rendelkezések védik. A kardoslepke elfogása nálunk is 
szigorúan tilos. 

XXIV. tábla 


1. Nappali pávaszem (Inachis io). 5-7 cm. Áttelelve már márciustól 
októberig, kertben, parkban, erdei tisztáson, napfényes időben csapongva repül. 
A virágokat látogatja, vagy nedves helyeken csapatosan szívogat. A szárnya 
szegélye csücskös, csápja bunkós, a hím első lábpárja csökevényes, 
pödörnyelve fejlett. E faj hernyója eleinte társasan él a csalánon. Bábja a 
családra jellemző módon fejjel lefelé csüngő. Legszebb nappali lepkéink egyik 
képviselője; a természetvédelmi rendelkezések értelmében védett. 


2-3, C-betűs lepke (Comma c-album). 3,6-5 cm. A tarkalepkék családjára 
jellemzően hernyója tüskés, barna-sárga tarka; különböző növényeken, 
szilvafán, mogyorón, szilfán, ribizkén stb. él. A vegyszeres rovarirtás 
következtében feltűnően megritkult, ezért védett. 


4. Atalanta-lepke (Euvanessa atalanta). 5-6 cm. Napos időben kertben, 
erdőszélen a virágokat látogatja, vagy a fák törzsén ülve azok kicsurgó nedvét 
szívogatja. Barna hernyója a csalánon, összeszőtt levelek között él. Szép, színes, 
természeti értéknek tekinthető, amelynek elfogása tilos. 


5. Bogáncslepke (Cynthia cardui). 4-6 cm. Az igazi vándorlepkék egyike, amely 
olykor csapatosan óriási távolságokat megtesz, délről északnak tartva. 
Barna hernyója a bogáncs, aszat, szamár- kóró és más tüskés gyomnövények 
levelén társasan él. Más színes tarkalepkékhez hasonlóan gyomnövényeken élő 
hernyóját hasznosnak is tekinthetjük. 

Az itt ismertetett legszebb nappali lepkéink szigorúan védettek. Hernyóik 
általában a csalánon élnek. 

XXV. tábla 


1. Nagy rókalepke (Nymphalis polychloros). 5-6,5 cm. Az áttelelő példányok 
már márciustól előfordulnak; októberig repül. Napos helyeken a virágokat 
látogatja. A tarkalepkékre jellemzően az első lábpár csökevényes, csápja 
bunkós. Hernyója társasan él a szilfán, fűzfán és egyes gyümölcsfákon. A báb 
lefelé függő. Megritkult faj, ezért védett. 


2. Gyászlepke (Vanessa antiopa). 6-8 cm. Áprilistól októberig repül. Az 
erdei tisztásokat, az erdőszéleket, sűrűn bokros helyeket kedveli, ahol 
csapongva száll, vagy a fák kicsurgó nedvét szívogatja. Szárnyai alul 
feketések. Tüskés hernyója fekete, hátán rozsdaszínű foltokkal. Társasan él a 
nyír-, a nyár- és a füzfán. Csak helyenként található, főként hegyvidéki, nagy 
termetű, ritka, szigorúan védett faj. 


3. Kis rókalepke (Aglais urticae). 4-5,3 cm. Az áttelelő példányok miatt 
márciustól októberig előfordul. Napos időben, réteken, szántón, kertben a 
virágok körül csapong, vagy nedves helyeken szívogat. Barna, sárga csíkos 
hernyója társasan él a csalánon. Bábja fejjel lefelé függő. 


4-5. Pókhálós lepke (Araschnia levana). 3-44 cm, az első nemzedék 
azonban kisebb, 2,5-3,5 cm. Tarka rajzolata miatt , térképecskének" is nevezik. 
Áprilistól augusztusig repül, erdőben, ligetes helyeken, napos időben. Az 
egymást követő két nemzedék színben is erősen eltér egymástól. 
(Mindkettőt bemutatjuk.) Barna, feketén sávos, tüskés hernyója társasan él a 
csalánon. A tarkalepkék értékes díszei környezetünknek, gyüjtőszenvedélyből 
vagy tudatlanságból nem szabad elpusztítani őket! 

XXVI. tábla 

1-2. Közönséges gyöngyházlepke (Issoria latonia). 3,5-5 cm. Az áttelelő 
példányok miatt már márciustól októberig, napos időben repül. Erdőben, 
réten, kertben, mindenfelé látható a virágokon. A nappali lepkékhez 
tartozó, egymáshoz igen hasonló gyöngyházlepkék leggyakoribb faja. 
Jellegzetes — ismertetőjelei a hátulsó szárny fonákján látható 
gyöngyházfényű foltok, amit jól láthatunk az ibolya-gyöngyházlepkének 
(Fabriciana niobe) a 2. ábrán bemutatott példányán is. 


3. Nagy tarkalepke (Melitaea phoebe). 4-6 cm. Májustól szeptemberig, napos 
időben, réten repül. A nappali lepkékhez tartozó, itt következő három 
tarkalepkére és rokonaira is jellemző, hogy csápjuk bunkós, és a hím első 
lábpárja csökevényes. Hernyója a búzavirágon él. 


4. Tüzes tarkalepke (Melitaea didyma). 3,5-5,2 cm. Májustól 
szeptemberig repül. Napos réten, ligetben, kertben, virágról virágra száll. 
Hernyója a gyújtoványfüvön, ökörfarkkórón, a szulákon és egyéb réti 
növényeken él. 


5-6. Közönséges tarkalepke (Mellicta  athalia). 3-4,5 cm. Májustól 
szeptemberig repül. Napfényes időben réteken, legelőn, a fészkesvirágú 
növények virágzatán ül, vagy ide-oda száll. Hernyója a csormolya, 
veronika, aszat és egyéb réti növények levelén él. E három tarkalepke és 
néhány hozzájuk hasonló faj szürke, vöröses tüskékkel borított hernyója 
gazdaságilag érdektelen növényeken él, kárt nem okoz. A tarkalepkék és a 
gyöngyházlepkék számos faja ritka, védett. Minthogy egymáshoz hasonlók, 
valamennyi kíméletet érdemel. Érdekes, hogy tudományos fajnevüket az ógörög 
mitológiai személyekről kapták. 

XXVII. tábla 


1. Kerekfoltú szerecsenlepke (Erebia medusa). 4-5 cm. Májustól júliusig, 
hegyvidéken, erdőszélen, erdei tisztáson, nappal csapongva repül. A 
szemeslepkék családjának egyik tagja. A szemeslepkékre jellemző, hogy 
szárnyukon szemre emlékeztető folt látható. Az árnyékos helyeket kedvelik, 
csápjuk  bunkós, első lábaik csökevényesek,  szárnyereiknek töve 
hólyagszerűen felfújt. Hernyóik orsó alakúak, testük végén két tüske van. 
Éjjel táplálkoznak. Bábjuk fejjel lefelé csüngő. E faj hernyója zöld és 
barna csíkos; főleg a kásafűn, kakaslábfűn él, és két évig fejlődik. 


2. Közönséges ökörszemlepke (Aphantopus hyperanthus). 4-5 cm. Júniusban és 
júliusban, erdőszéleken, bokros helyeken, nappal csapongva száll. Hernyója 
szürke, vörös szőrökkel fedett. Első- sorban egyes perjefajokon él. Igen 
gyakori. A nőstény világosabb színü. 


3-4. Nagy ökörszemlepke (Maniola janira). 4.,2-5,5 cm. Májustól 
szeptemberig, réteken, erdőszélen, füves tisztáson, napos időben repül. 
Hernyója sötétzöld, oldalán hosszant futó fehér vonallal. Főleg az egynyári 
perjén él. Az ökörszemlepkék is a szemeslepkékhez tartoznak. 


5. Fekete szemeslepke (Minois dryas). 4-5,5 cm, de a nőstény nagyobb: 
5,5-6 cm. Júliusban és augusztusban, erdőben, árnyékos helyen, nappal repül. 
Hernyója sárgásszürke, hátán három fekete vonal, oldalán barnásszürke sáv 
húzódik. A fekete szemeslepkén kívül több más hasonló, ritkább faj is él 
nálunk. Valamennyi szemeslepke kíméletet érdemel, mert nem kártevők, 
hiszen hernyóik füveken élnek. 

XXVIII. tábla 


1. Vörös szemeslepke (Lasiommata megaera). 3-5 cm. Áprilistól októberig, 
száraz, köves, napos helyeken repül. Hernyója zöld, egy sötét és több fehér 
hosszanti sávval. Különféle füveken, tarackbúzán, perjefajokon él. 


2. Erdei szemeslepke (Pararge aegeria). 3-5 cm. Áprilistól augusztusig 
erdőben árnyékos helyeken, nappal repül. Hernyója zöld, fehér csíkos; 
főleg a tarackbúzán és perjefajokon él. 


3. Sakktáblalepke  (Melanargia  galathea).  4-5,5 cm. Júniustól 
augusztusig, napos réteken repül, vagy a mezei virágokon ül. A 
szemeslepkék családjába tartozik. Hernyója különféle füveken, főleg a 
tarackbúzán és komócsinon él. 


4. Fehérövű szénalepke (Coenonympha arcania). 3-4 cm. Májustól júliusig 
erdőben, árnyékos helyeken, nappal a bokrokon ül. Zöld hernyója erdei 
füveken, főleg az egyvirágú gyöngyperjén él. 


5. Kis szénalepke (Coenonympha pamphilus). 2-3,5 cm. Áprilistól 
októberig száraz, füves helyeken, nappal repül. Hernyója főleg a 
csillagpázsiton és a szagos borjúpázsiton ét. A szénalepkék a legkisebb 
szemeslepkék, életmódjuk is hasonló. A bunkós csápú nappali lepkékhez a 
felsorolt fajokon kívül még sok, de ma már ritka lepke tartozik. Ilyenek 
például a barnásfekete színű, fehér sávokkal díszített szalagoslepkék. A ritka és 
a ritkuló fajok miatt különösen fontos védelemben részesíteni a nappali 
lepkéket, nemcsak a természetvédelmi területeken, hanem mindenütt. Ne feled- 
kezzünk el arról, hogy a védett faj elpusztítását a törvény 500 - 10 000 Ft 
büntetéssel sújtja! 

